A Visegrádi Szabadalmi Intézet nemzetközi szabadalmi hatóság lett
Szakdiplomáciai siker: az ENSZ Szellemi Tulajdon Világszervezete Genfben zajló közgyûléssorozata keretében a Szabadalmi Együttmûködési Szerzõdés (PCT) közgyûlésének 2015. október 6-ai ülésnapján döntése alapján a Visegrádi Szabadalmi Intézetet (VSZI) nemzetközi PCT-hatósággá jelölték ki.
A négy visegrádi ország hatóságainak meglévõ kapacitásait kihasználva, az eddigieknél elõnyösebb feltételek biztosításával lesz lehetõség a régió feltalálói és vállalkozásai számára a világ 148 országára kiterjedõ PCT rendszer igénybevételére.

Mindez lehetõséget ad arra is, hogy a résztvevõ országok szabadalmi bejelentõi anyanyelvükön indítsák meg a nemzetközi szabadalmi bejelentést, illetve az eljárás során felmerülõ kérdéseikre is anyanyelvükön kapjanak választ.

Költséghatékonyság és más elõnyök

Az oltalomképességre vonatkozó ”visegrádi” kutatási és vizsgálati jelentések (az igénybe vehetõ díjkedvezmények révén) költséghatékonyabbak lesznek a nemzetközi jogszerzés területén.

A megalakuló intézet részese lehet annak a (jelenleg 19 szabadalmi szervezet részvételével megvalósult világszintû) kezdeményezésnek is, amely lehetõvé teszi a közép-európai régió feltalálói számára, hogy globális keretek között, gyorsan és hatékonyan szerezhessenek szabadalmi oltalmat megoldásaikra az együttmûködésben részt vevõ országokban.

Jövõre kezdheti meg a mûködését

A VSZI-t bemutató nyitó nyilatkozatunkat követõen támogatóan szólalt fel: a közép-európai és balti államok csoportja (CEBS) nevében Románia, Ausztria, az Északi Szabadalmi Intézet (NPI) nevében Izland, továbbá Japán, Ukrajna, Chile, Kína, Szingapúr, Oroszország, Montenegró, az Egyesült Államok, Finnország, Spanyolország, Görögország, Ausztrália, Uganda, a Koreai Köztársaság, Ghána.

A V4 országok (Csehország, Lengyelország, Magyarország és Szlovákia) iparjogvédelmi hatóságainak vezetõi 2015. február 26-án, Pozsonyban írták alá a Visegrádi Szabadalmi Intézet létrehozásáról szóló megállapodást. A budapesti központtal létrehozandó nemzetközi kutatási szerv elõreláthatólag 2016-ban kezdheti meg mûködését.
Szellemi Tulajdon Nemzeti Hivatala